Regering "ignoreer" xenofobie, sê ADF | Maroela Media
Plundery in Soweto Foto: @SAcrimefighters op Twitter.
Die Afrika Diasporaforum (ADF) het in 'n ope brief aan pres. Jacob Zuma gesê die regering bly ontken dat daar xenofobie in Suid-Afrika bestaan.
"Ondanks die toename in geweld oor die afgelope ses jaar wat tot talle sterftes gelei het, ontken die regering steeds dat daar xenofobie is," het Marc Gbaffou, voorsitter van die ADF, in die brief gesê. "Die regering bevraagteken steeds die aard van die geweld en skryf dit toe aan 'misdaad', sonder om dit te herken vir wat dit eintlik is – xenofobiese geweld."
Volgens Gbaffou wil dit voorkom of die regering deur hul optrede die geweld goedkeur en toelaat dat dit sake selfs nog meer bemoeilik vir uitlanders om in Suid-Afrika te leef en selfs Suid-Afrikaners wat maatskaplike vrede en integrasie nastreef.
Die brief, gedateer 24 Januarie, is ook aan Malusi Gigaba, minister van binnelandse sake, en Nkosinathi Nhleko, minister van die polisie, gerig.
Daar was die afgelope week onrus en plundery van uitlanders se winkels in Soweto nadat 'n Somaliër Maandag glo 'n 14-jarige seun doodgeskiet het toe hy en sy vriende by die man se winkel wou inbreek. Die plundery het ook na Diepsloot en Kagiso uitgebrei. Minstens vier persone, insluitend 'n baba, is dood en meer as 170 persone is die afgelope week in hegtenis geneem in verband met die plundery en geweld.
Die ADF hou Sondag 'n optog vir maatskaplike kohesie in Yeoville, Johannesburg.
Julle poep teen donderweer!! Jammer maar dis die beste waarmee ek kan opkom nadat ek die artikel gelees het. Die regering sweer hoog en laag dat misdaad in die land afneem – ha ha. Die regering weier om die probleem van plaasmoorde aan te spreek of eers te erken dan daar 'n probleem is – xenofobie teenoor nie-blankes?? Die hoeveelheid uitlanders in die land IS 'n probleem – oop grense kan nie werk nie. Nou gaan daar 'n optog in Yeoville wees – nou sprei die geweld want die mense wat deelneem aan die optog KAN NIE vreedsaam deur 'n… Lees meer »
Presies soos jy skryf , die Anc regering is onbevoeg om misdaad te beveg,plaasmoorde en nou xenofobiese geweld word as misdaad af gemaak ,en stilswye goed gekeur.Laat n wit mens of n buitelandse besigheidman sy eiendom beskerem en n swarte beseer of dood is,is almal tot in die hoogste regeringkringe op hul agter voete en veroordeel maar, anders om word dit goed gepraat .
Vreemdelinge het duidelik meer regte en mag as mense wat hierdie land help bou het; selfs die onwettige vreemdelinge wat nie 'n bankrekening kan open nie, kry werk en word kontant betaal. Dan so elke paar maande word daardie kontant oor die grens geneem. Kom kyk maar hoe koop vreemdeling duur huise en ry in blink karre.